এটিএম সালাম, নবীগঞ্জ থেকে ॥ কোনো কিছুতেই বন্ধ হচ্ছে না পাহাড় কাটা। নবীগঞ্জ উপজেলার প্রাকৃতিক সৌন্দর্য্যরে লিলা ভূমি পাহাড়ি অঞ্চল হিসেবে খ্যাত দিনারপুরে অবাধে পাহাড় কাটা চলছে। সরকারি আইনকে বৃদ্ধাঙ্গুলি দেখিয়ে একটি প্রভাবশালী মহল অবাধে পাহাড় ও টিলা কেটে উজাড় করছে। এতে করে পরিবেশ বিপন্ন হচ্ছে। এসব দেখভাল করা যাদের দায়িত্ব তারা অন্ধ হয়ে আছেন। বিগত দু’মাস ধরেই দিনারপুর এলাকার সবচেয়ে উচুঁ পাহাড় হিসেবে পরিচিত মিরের টিলা কেটে উজার করা হচ্ছে। এলাকাবাসীর কাছ থেকে প্রাপ্ত তথ্যে জানা গেছে, স্থানীয় বনগাঁও গ্রামের সোনা মিয়া এসবের সাথে জড়িত রয়েছেন। প্রকাশ্যে পাহাড় কেটে মাটি ও বালি বিক্রি করে লাখ লাখ টাকা তিনি কামাই করছেন। স্থানীয় লোকজন অদৃশ্য কারণে নীরবতা পালন করছেন। উক্ত পাহাড় কাটার ...